Publication: Magyar Közlöny
Issue: MK-2001-37 (Year: 2001, Number: 37)
Era: 1990-2004
Section: a bányászatról szóló 1993. évi XLVIII. törvény 44. §
Paragraph Index: 199

2. Fogalommeghatározások E Szabályzatban említett fogalmak meghatározását adjuk meg ebben a fejezetben ábécé sorrendben. A felsorolt fogalmak csak e Szabályzat alkalmazási körében érvényesek. — A — 2.1. Alaphálózat [VET 3. § g)] Az a nagyfeszültségű vezetékrendszer — beleértve a tartószerkezeteket is — a hozzá tartozó átalakító- és kapcsoló-berendezésekkel, amely a villamos energia szállítására szolgál. 2.2. Alállomás [MSZ IEC 60050—601; 601—03—02] A villamos rendszer azon része, amely meghatározott területen fekszik, főleg alaphálózati vagy elosztóhálózati távvezetékek végződéseit, villamos kapcsoló- és vezénylőberendezést, épületeket és transzformátorokat tartalmaz. Az alállomás általában biztonsági és vezérlőkészülékeket (például védelem) is magában foglal. — B — 2.3. Berendezés A létesítés helyén felállított beépített, felszerelt önálló, vagy helyszínen végzett szerelési és egyéb tevékenység során egymással összekapcsolt, összeszerelt stb. villamos szerkezetek összessége. — E — 2.4. Elektromágneses összeférhetőség (EMC) [MSZ IEC 50(161) 161—01—07] Valamely berendezésnek vagy rendszernek az a képessége, hogy a saját elektromágneses környezetében kielégítően működik anélkül, hogy környezetében bármi számára elviselhetetlen elektromágneses zavarást idézne elő. 2.5. Elosztóhálózat [VET 3. § h)] Az a vezetékrendszer — beleértve a tartószerkezeteket is — a hozzá tartozó átalakító- és kapcsolóberendezésekkel, amely a villamos energiának a fogyasztási körzetben való elosztására és a csatlakozó berendezésekhez való eljuttatására szolgál. 2.6. Elzárt villamos berendezés Elzárt az a villamos berendezés, amely szilárd falakkal, vagy azzal egyenértékű szilárd anyagból készült határoló elemekkel van a kezelők által is használt terektől elválasztva, így a kezelők a berendezés meghibásodása esetén is teljes védelmet élveznek, és oda csak zárható ajtón át lehet bejutni. 2.7. Elzárt villamos kezelőtér Elzárt villamos kezelőtér, kezelőhelyiség vagy elzárt szabadtéri villamos kezelőtér az a helyiség vagy körülhatárolt területrész, amelyben a villamos berendezéseket csak alkalomszerűen vagy rendszeresen, de ritkán oda belépő villamos szempontból legalább kioktatott személyek üzemeltetik. 2.8. Engedélyes [VET 3. § d)] A villamos energia termelője, szállítója és szolgáltatója. 2.9. Erőmű [VET 3. § e)] Az olyan energiaátalakító létesítmény, amely valamely energiahordozó (szén, gáz, olaj, hasadóanyag, megújuló energia stb.) felhasználásával villamos energiát termel. — F — 2.10. Feljogosító személy Olyan személy, aki a villamosmű Szervezeti és Működési Szabályzata (SZMSZ) alapján az arra alkalmas személyeknek a feljogosítást a munkafolyamat elvégzésére, irányítására, ellenőrzésére, felelősséggel megadhatja. 2001/37. szám 2.11. Feljogosított személy Olyan személy, aki személyre szóló, helyhez, időhöz és feladatkörhöz kötött írásbeli megbízással (felhatalmazással) rendelkezik egy bizonyos munkafolyamat elvégzésére, irányítására, ellenőrzésére. Meghatározott körben önálló döntési és irányítási jogkörrel rendelkezik. 2.12. Feszültség alatt álló villamos berendezés E Szabályzat szempontjából feszültség alatt álló a villamos berendezés az első üzembe helyezés időpontjától kezdődően mindenkor, ha rajta a 2.16. pont szerint meghatározott feszültségmentesítést nem hajtották maradéktalanul végre. 2.13. Feszültség alatti munkavégzés [MSZ EN 50110—1 3.4.4. szakasz] Minden olyan munka, amelynek során a munkát végző személy testrészeivel, szerszámmal, szerkezettel, védővagy segédeszközzel feszültség alatt álló részeket érint, vagy veszélyes övezetbe hatol. 2.14. Feszültség közeli munkavégzés [MSZ EN 50110—1 3.4.5. szakasz] Minden olyan munka, amelynek során a munkát végző személy a testrészével, szerszámmal vagy más tárggyal a veszélyes övezet érintése nélkül behatol a közelítési övezetbe. 2.15. Feszültségmentes állapot Az erősáramú villamos berendezés olyan állapota, amelyben a berendezés kapcsolata bármely lehetséges energiaforrással meg van szakítva, és rajta a felsorolt műveleteket a következő — fel nem cserélhető — sorrendben maradéktalanul elvégezték:

Source: https://magyarkozlony.hu/hivatalos-lapok/8045a6efec4e9cee33e95b767899aa4d30ad93d9/dokumentumok/41d604c3b33cf978f8aa24a3eeba9126589d509c/letoltes